Andrea Botez

**Andrea Botez** (født 6. april 2002) er en kanadisk sjakkspiller, kommentator og internettpersonlighet.

## Tidlig liv og oppvekst
Botez sine rumenske foreldre flyttet fra Romania til Canada etter at søsteren Alexandra Botez ble født i Dallas i Texas. Botez-familien flyttet til Vancouver i British Columbia, før de senere flyttet til Oregon da søsteren Alexandra gikk på videregående. Andrea har ADHD.

## Karriere
### Sjakk
Botez begynte å spille sjakk i en alder av seks. Hun begynte å spille i USChess-turneringene i en alder av syv. I 2010 vant hun i klassen for jenter under 8 år under Canadian Youth Chess Championship.

I 2015, i en alder av tretten år, ble hun British Columbia Chess Champion for kvinner. Samme år vant Botez også Susan Polgar National Open.

I 2016, under SPFNO 2016 i klassen for jenter under 14 år, ble Botez nummer fire i turneringen, og seiret seg til en 13. plass i Susan Polgar Foundation Girls' Invitational 2016.

Botez oppnådde sin høyeste FIDE-rating i klassisk sjakk på 1825 i 2024 og sin høyeste USChess rating på 1933 i 2019. Per mars 2024 er rangeringen hennes blant aktive spillere i verden nummer 65175, basert på hennes rating.

### Sjakkboksing
I desember 2022 konkurrerte Botez i sjakkboksing mot den Kvinnelige stormesteren Dina Belenkaya i Mogul Chessboxing Championship, arrangert av Ludwig Ahgren. Opprinnelig ble Belenkaya ansett som vinneren, men etter en gjennomgang etter kampen kunngjorde arrangøren et oppdatert resultat: «...[Botez] burde ha blitt tildelt en knockout etter at dommeren startet kampens fjerde stående telling». Oppdateringen resulterte i at både Belenkaya og Botez ble vinnere.

### Sjakk-streaming
Sammen med søsteren sin driver Botez Twitch-kanalen *BotezLive*, som per mars 2024 har over 1,2 millioner følgere og mer enn 18,3 millioner visninger. Hun begynte å samarbeide med søsteren sin i 2020. YouTube-kanalen *BotezLive* har per mars 2024 har over 1,4 millioner abonnenter og 587 millioner visninger.

På grunn av deres popularitet på forskjellige innholdsplattformer ble Botez-søstrene noen av de mest kjente personene på Chess.com, sammen med blant annet stormesteren Hikaru Nakamura og den kvinnelige stormesteren Qiyu Zhou.

21. desember 2020 signerte Andrea og Alexandra en kontrakt med e-sportorganisasjonen Envy Gaming som innholdsskapere, ved lanseringen av organisasjonens skapernettverk og ambassadørprogram. De flyttet senere til Los Angeles, hvor de bodde med andre innholdsskapere i Envy Content House.

På sin personlige TikTok-konto legger hun ut høydepunkter fra Twitch-sendingene sine, videoer om TikTok-trender, og korte videoer fra dagliglivet hennes. På TikTok har Botez fått over 500 000 følgere og 12 millioner likes.

### Reiseshow
Foruten deres vanlige sjakksendinger og andre aktiviteter er de to søstrene vertskap for et show på Twitch-kanalen deres kalt «Botez Abroad»  hvor de reiser til byer rundt om i verden og lager sendinger om sine personlige sjakkamper på forskjellige arenaer.

### Veldedig arbeid
I 2020 deltok Botez i Zoomers Play Chess-lagkampen for å hjelpe til med å samle inn penger til barn som var berørt av COVID-19-pandemien.

## Referanser


## Eksterne lenker
* 
* 
*